**Уважаеми граждани,**

Община Пловдив Ви информира за следното:

1. Заявления за издаване на Разрешениe за ползване на място общинска собственост за поставяне на преместваем обект с предназначение **продажба на** **мартеници, ще се приемат, считано от 08.01.2019г. (вторник) от 08.30 часа, само** **в деловодството на Община Пловдив на пл. „Централен”№ 1,** като всеки заявител следва да подава само едно заявление;

2. В заявленията трябва да бъдат коректно попълнени всички посочени реквизити;

3. Заявителите следва да са погасили всички задължения към Община Пловдив;

4. Разрешенията ще се издават по реда на постъпване на заявленията в деловодството;

5. Търговската дейност (продажба на мартеници) ще се осъществява от 01.02.2019г.

6. На всяко юридическо, физическо лице и ЕТ ще бъде издавано по един брой разрешение за **площ от 2 кв.м;**

7.Позициите са определени съгласно утвърдени схеми за разполагане на преместваеми обекти с кампаниен характер и са в следните зони:

-ул. „Княз Александър I Батенберг“ (от магазин „Mercari“ до магазин „Rose cream“);

-пл. „Стефан Стамболов”;

-ул. „Райко Даскалов”;

-ул. „Съборна” в началото след стълбите;

8. **Таксата** за ползване на площ от 2 кв.м е **5.00 лв. с ДДС**. **на ден**

Обръщаме Ви внимание, че всички **ЕТ и физически лица,** получили разрешение за ползване, следва да заплатят дължимия за дейността патентен данък,съгласно Приложение 4 (патентни дейности), точка 3 на приложението, към чл.61З, ал.1 от ЗМДТ, в Дирекция „Местни данъци и такси” на ул. „Радецки”№18 А, гр. Пловдив.

За контрол на горното дирекция „Общинска икономика и здравеопазване” ще изпрати списък на дирекция МДТ, Община Пловдив.

Следва да се има в предвид, че съгласно чл. 12, ал. 7а от НРППОУТДОДЕГО се разрешава ползването само на леки преместваеми слънцезащитни устройства – чадъри в цветовата гама от бяло до охра, без рекламни надписи.